ກຸ່ມປົກ​ປ້ອງ​ສິດ​​ທິ​ມະ​ນຸດ ຮຽກ​ຮ້ອງ​ໃຫ້ ​ລັດ​ຖະ​ບານ​ໄທ ​ຕັດອຳ​ນາດ​ ໃນ​ກົດ​ໝາຍ​ ຄວາມ​ປອດ​ໄພ ທາງອິນ​ເຕີ​ແນັດ 
ກົດ​ໝາຍ​ໃໝ່ ​ໄດ້​​ຖືກ​ຮັບ​ຜ່ານ​ ໂດຍ​ສະ​ພາ ​ທີ່​ຖືກ​​ແຕ່ງ​ຕັ້ງ ​ແບບ​ບໍ່​ມີ​ການ​ຄັດ​ຄ້ານ​ໃດໆ ​​ຈາກອຳ​ນາດການ​ປົກ​ຄອງ​​ຂອງ​​ພວກທະ​ຫານ ​ທີ່​​ຍຶດອຳ​ນາດ ​ຈາກ​ລັດ​ຖະ​ບານ ​ທີ່​ໄດ້​ຖືກ​ເລືອກ ​ໃນ​ປີ 2014. 
ບັນດາກຸ່ມປົກປ້ອງສິດທິມະນຸດ ແລະພວກສະໜັບສະໜຸນ ອຸດສາຫະກຳຂໍ້ມູນເທັກໂນ ໂລຈີຫຼື IT ກຳລັງຮຽກຮ້ອງໃຫ້ລັດຖະບານໄທ ດັດແກ້ກົດໝາຍຄວາມປອດໄພທາງອິນ ເຕີແນັດ ທີ່ພວກເຂົາເຈົ້າເວົ້າວ່າ ມອບອຳນາດໃຫ້ແກ່ລັດຖະບານ ທີ່ເກືອບບໍ່ມີການ ກວດສອບໃດໆ ໃນການສິ້ງຊອມຂໍ້ມູນທາງອິນເຕີແນັດ ກົດໝາຍໃໝ່ໄດ້ຖືກຮັບຜ່ານໂດຍສະພາທີ່ຖືກແຕ່ງຕັ້ງໂດຍບໍ່ມີການຄັດຄ້ານໃດໆ ໃນ ເດືອນກຸມພາຜ່ານມາ ໃນຊຸມເດືອນສຸດທ້າຍຂອງການປົກຄອງໂດຍພວກທະຫານທີ່ຍຶດ ອຳນາດ ຈາກລັດຖະບານ ທີ່ໄດ້ຖືກເລືອກ ໃນປີ 2014 ກົດໝາຍນີ້ເລີ້ມມີຜົນບັງຄັບ ໃຊ້ໃນເດືອນພຶດສະພາຫຼັງຈາກການເລືອກຕັ້ງທົ່ວໄປທີ່ຖືກຕ້ອງຕິໃນເດືອນມີນາທີ່ໄດ້ ນຳເອົາຜູ້ເຮັດລັດຖະປະຫານ ກັບຄືນມາກຳອຳນາດອີກ ເຖິງແມ່ນມີການກັບຄືນໄປສູ່ການປົກຄອງຂອງພົນລະເຮືອນແລ້ວກໍຈິງ ບັນດາຜູ້ທີ່ບໍ່ ເຫັນພ້ອມ ທີ່ຫລົບລີ້ຢູ່ໃນຕ່າງປະເທດ ກໍຍັງສືບຕໍ່ຫາຍໂຕໄປ ຫຼືບໍ່ກໍຖືກບັງຄັບໃຫ້ກັບ ຄືນໄປປະເທດໄທ ບັນດາສະມາຊິກສະພາຝ່າຍຄ້ານໄດ້ຕົກຢູ່ພາຍໃຕ້ຄວາມກົດດັນ ທາງດ້ານກົດໝາຍທີ່ຖືກອຸ້ມຊູ ແລະບັນດາຜູ້ທີ່ຕ້ອງຕິລັດຖະບານສ່ວນໃຫຍ່ ກໍຖືກ ໂຈມຕີຢ່າງຮຸນແຮງທີ່ບໍ່ໄດ້ຮັບການແກ້ໄຂໂດຍກຸ່ມອັນຕະພານຕິດອາວຸດ ທ່ານອີມີລີ ປຣະດີຈິດ ຜູ້ບໍລິຫານອົງການມະນຸດສະຢາ ຊຶ່ງເປັນກຸ່ມປົກປ້ອງສິດທິມະ ນຸດທ້ອງຖິ່ນ ກ່າວວ່າ “ເວລາພວກເຮົາເຫັນຮ່າງກົດໝາຍຄວາມປອດໄພທາງອິນເຕີ ແນັດແລ້ວ ພວກເຮົາຄິດວ່າ ແມ່ນແລ້ວ ມັນແມ່ນເຄື່ອງມືນຶ່ງ ທີ່ລັດຖະບານຈະນຳໃຊ້ ໃນທາງຜິດ ເພື່ອປິດປາກພວກປ້ອງກັນສິດທິມະນຸດ ເພື່ອປິດປາກ ບັນດານັກເຄື່ອນ ໄຫວເພື່ອສິດທິມະນຸດ ” ກົດໝາຍໃໝ່ໄດ້ແບ່ງໄພຂົ່ມຂູ່ທາງອິນເຕີແນັດອອກເປັນສາມປະເພດ ອີງຕາມລະດັບ ຂອງຄວາມສ່ຽງ ຫຼືຄວາມຮ້າຍແຮງ ບໍ່ຮ້າຍແຮງ ຮ້າຍແຮງ ແລະວິກິດການ ມັນໄດ້ ມອບອຳນາດໃຫ້ລັດຖະບານ ດຳເນີນການເພື່ອຮັບມືກັບໄພຂົ່ມຂູ່ໂດຍບໍ່ຕ້ອງການ ຄຳສັ່ງຂອງສານ ແລະປະຕິເສດຕໍ່ບຸກຄົນໃດໆທີ່ເປັນເປົ້າໝາຍ ໂດຍກົດໝາຍຢູ່ໃນ ຄະດີຕ່າງໆຂອງວິກິດການ ຫຼືການຂົ່ມຂູ່ທີ່ຮ້າຍແຮງຕໍ່ສິດທິໃນການອຸທອນໃດໆ ບັນດາຜູ້ຕ້ອງຕິຍັງຈົ່ມວ່າ ຮ່າງກົດໝາຍນີ້ ຕິຄວາມໝາຍແບບຄຸມເຄືອຕໍ່ການຂົ່ມຂູ່ ໃນແຕ່ລະລະດັບ ຫຼືອັນໃດທີ່ຖືວ່າເປັນ “ຄວາມປອດໄພແຫ່ງຊາດ” ທີ່ປ່ອຍໃຫ້ມີການ ນຳໃຊ້ໃນທາງຜິດ ໃນເດືອນເມສາ ອົງການມະນຸດສະຢາ ໄດ້ນຳພາໃນການນຳເອົາບັນດາກຸ່ມປົກປ້ອງສິດ ທິມະນຸດມາຮວມກັນ ບັນດາຜູ້ສະໜັບສະໜູນອຸດສາຫະກຳ ແລະບັນດາຜູ້ຊ່ຽວຊານ ທາງອິນເຕີແນັດ ເພື່ອຮ່າງຂໍ້ສະເໜີດັດແກ້ທີ່ອາດຈະຊ່ວຍກວດເບິ່ງທ່າອຽງໃນທາງທີ່ ບໍ່ດີຂອງລັດຖະບານ ແລະຄຸ້ມຄອງສິດທິຂອງສ່ວນບຸກຄົນ ທາງອິນເຕີແນັດ ຮວມຢູ່ ໃນບັນດາຜູ້ເຂົ້າຮ່ວມກໍມີແນວໂຮມອິນເຕີແນັດເອເຊຍ ທີ່ເປັນຜູ້ຕາງໜ້າຂອງບໍລິສັດ Google Facebook ແລະບັນດາຜູ້ນຳອຸດສາຫະກຳອື່ນໆ